ग्रेटर कश्मीर
ग्रेटर कश्मीर एक अंग्रेजी दैनिक समाचार पत्र है, जो श्रीनगर से मुद्रित और प्रकाशित होती है। इस समाचार पत्र ने सन 1987 में एक साप्ताहिक समाचार पत्र के रूप में अपना संस्करण शुरू किया और बाद में 1989 में अपना पहला दैनिक प्रकाशन शुरू किया। यह अखबार जम्मू और कश्मीर में प्रसार का सबसे बड़ा आधार है और यह राज्य में सबसे अधिक पढ़ा जाने वाला अंग्रेजी दैनिक समाचार पत्र है। ग्रेटर कश्मीर ग्रुप (जीके कम्युनिकेशंस प्राइवेट लिमिटेड) उर्दू भाषा में अपनी सहयोगी परियोजनाओं को भी प्रकाशित करता है, जिसमे नवा-ए-झेलम और कश्मीर उज़मा शामिल है। यह कश्मीर इंक नाम से एक अंग्रेजी भाषा की साप्ताहिक पत्रिका भी निकलता हैं। 2018 तक श्रीनगर और जम्मू में ग्रेटर कश्मीर 3 रुपये की कीमत पर बिकता था। बाद मे इसका मूल्य 5 प्रति कर दिया गया। इसके प्रधान संपादक फ़याज़ अहमद कालू हैं।